ભારત જેવા દેશમાં વરસાદના પાણીના સંગ્રહ માટે કોઇ ચોક્કસ ઉપાય કરવામાં નથી આવતા. બીજી બાજુ ટયૂબવેલ દ્વારા જમીનમાંથી અંધાધૂંધ પાણી ખેંચવામાં આવે છે. જેને લઇ ભુસ્તરના પાણીનું લેવલ સતત નીચે જઇ રહ્યું છે. બીજી બાજુ ખેડૂતો નદી અને નહેરના પાણીને પોતાનો અધિકાર માનવા લાગ્યા છે, પરંતુ પાણીના સંગ્રહની જરૂરિયાત બાબતે કોઇ ધ્યાન આપવામાં આવી રહ્યું નથી. જોકે હવે આધુનિક ટેકનિક ઉપલબ્ધ બની છે. જેના કારણે ઓછા પાણીએ વધુ પાક મેળવી શકાય છે. સિંચાઇની આ ટેકનિકના અમલ પર સમયે સમયે માગ વધી રહી છે ત્યારે રાજ્ય સરકારોએ તેના પર ધ્યાન આપવું જોઇએ.